CELEX: 32012R0941
Language: lt
Date: 2012-10-15 00:00:00
Title: 2012 m. spalio 15 d. Tarybos reglamentas (ES) Nr. 941/2012, kuriuo iš dalies keičiamas Reglamentas (EB) Nr. 147/2003 dėl tam tikrų ribojančių priemonių Somaliui

16.10.2012   
            
            
               LT
            
            
               Europos Sąjungos oficialusis leidinys
            
            
               L 282/1
            
         TARYBOS REGLAMENTAS (ES) Nr. 941/2012
   2012 m. spalio 15 d.
   kuriuo iš dalies keičiamas Reglamentas (EB) Nr. 147/2003 dėl tam tikrų ribojančių priemonių Somaliui
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnį,
   atsižvelgdama į 2010 m. balandžio 26 d. Tarybos sprendimą 2010/231/BUSP dėl ribojamųjų priemonių Somaliui (1),
   atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
   kadangi:
   
               (1)
            
            
               Tarybos reglamentu (EB) Nr. 147/2003 (2) nustatytas visuotinis draudimas bet kokiam asmeniui, subjektui arba įstaigai Somalyje teikti su karine veikla susijusias technines žinias, paramą, rengti mokymus, teikti finansavimą ir finansinę paramą;
            
         
               (2)
            
            
               2012 m. liepos 25 d. Jungtinių Tautų Saugumo Taryba (JT ST) priėmė Rezoliuciją 2060 (2012), kurios 10 punkte numatyta nuostata, kuria leidžiama nukrypti nuo draudimo teikti paramą, susijusią su Jungtinių Tautų politiniam biurui Somalyje skirtais ginklais ir karine įranga, kurią iš anksto patvirtina komitetas, įsteigtas remiantis JT ST rezoliucija 751 (1992);
            
         
               (3)
            
            
               2012 m. spalio 15 d. Taryba priėmė Sprendimą 2012/633/BUSP (3), kuriuo iš dalies keičiamas Sprendimas 2010/231/BUSP ir nustatoma tokia nukrypti leidžianti nuostata;
            
         
               (4)
            
            
               ši priemonė patenka į Sutarties taikymo sritį, todėl jai įgyvendinti būtina imtis reguliavimo veiksmų Sąjungos lygiu, visų pirma siekiant užtikrinti, kad ekonominės veiklos vykdytojai visose valstybėse narėse ją taikytų vienodai;
            
         
               (5)
            
            
               todėl Reglamentas (EB) Nr. 147/2003 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 147/2003 3 straipsnio 1 dalis pakeičiama taip:
   
      „1.   1 straipsnis netaikomas:
      
                  a)
               
               
                  finansavimo ir finansinės paramos, skirtos vien tik humanitariniams arba apsaugos tikslams naudotinai žudyti nepritaikytai karinei įrangai parduoti, tiekti, perduoti arba eksportuoti, arba priemonių, skirtų pagal Taikos ir sutaikinimo procesą vykdomoms Sąjungos arba valstybių narių institucijų stiprinimo programoms, taip pat ir saugumo srityje, teikimui;
               
            
                  b)
               
               
                  techninių žinių, paramos arba mokymų, susijusių su tokia žudyti nepritaikyta karine įranga, teikimui;
               
            
                  c)
               
               
                  finansavimo ir finansinės paramos, skirtos vien tik Jungtinių Tautų politiniam biurui remti arba jam naudoti skirtiems ginklams ir karinei įrangai parduoti, tiekti, perduoti arba eksportuoti, teikimui;
               
            
                  d)
               
               
                  techninių žinių, paramos arba mokymų, susijusių su tokiais ginklais ir karine įranga, teikimui,
               
            jei tokią veiklą iš anksto patvirtina Komitetas, įsteigtas remiantis Jungtinių Tautų Saugumo Tarybos rezoliucijos 751 (1992) 11 punktu.“
   
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Liuksemburge 2012 m. spalio 15 d.
      
         
            Tarybos vardu
         
         
            Pirmininkė
         
         C. ASHTON
      
   
   
      (1)  OL L 105, 2010 4 27, p. 17.
   
      (2)  OL L 24, 2003 1 29, p. 2.
   
      (3)  Žr. šio Oficialiojo leidinio p. 47